kwetu kungapengululwa komkulu. Linyanisile ipepa lase B*ayi* ekutiwa yi *Telegraph (Port Elizabeth Telegraph)* ukuti sifumane sityolwa. Yinene sifumane sityolwa.

Ndim

A. M.

EZIVELA KUBABALELANI.

*Siyazisa ukuba asilitabateli pezu kwetu ityala le.nteto zababalelani betu, asitsho nokuti siyavumelana nazo zonke incwadi zabo esizishicilelayo.*

Umlaz March 18, 1879.

Nkosi Mhleli we *Sigidimi,* yamkela nasisibongo sam, endibonga ngaso. Aba Dlongwa. ngabesutu bakwa Sigonyela abacitwa ngu Mshweshwe ngemfazwe ye 1854, abanye baya e-Koloni abanye baya e-Natal.

U-Sigonyela waye nonyana abatatu, yati ukuba imfazwe ibacita u-Sigonyela waya e-Koloni nabantu abaninzi, nendodana yake u-Lihana, nonyana bakwa Sidlobongo, no Gabai. Wati u-Mr. Bunda waya e-Natal namadoda ake omabini. Ufike u-Mr. Bunda e-Natal 1856 wabubeka pantsi ubukosi bake. Wazi ukuba ubukosi bake butatyatwe ngu Mshweshwe. Wakonza ku Rulumente.

Ke ude wafa u-Mr. Bunda eyitobele yonke imiteto ka Rulumente, eyivuma nokuyivuma ukuti ilungile imiteto yama Ngesi. Namhla afayo amlilela ama Ngesi ati kufe indoda yamadoda. Kanti unyana wake osesihlalweni sake sobukosi u-Hlubi unjalo. Nokuze kuma Bulu emncinane, ayambonga. Bonke aba Dlongwa bayitobele imiteto ka Rulumente abangama kosana. Ke siyabona nati ukuti aba Dlongwa bayitobele imiteto ka Rulumente, sibona mhla wendaba ka Langalibalele 1873 aba Dlongwa basukela pe- zulu, kwakufika ilizwi lika Rulumente. Eliti hlomani, bahloma masinya, bahamba pambili kuyo yonke impi ka Rulumente, nokufa kwafa bona kuqala. Bafike basibenga ngokutala, yaza yababonga inkosi yabo Colonel Durnford, yati, basebenza kahle aba Dlongwa. Nanamhla kusenjalo jenga kwa Langalibalele nakwa Zulu, basebenzile aba Dlongwa. Nakuyele yase Sandlwana, bayiqala kusasa ngenkati yokudla aba Dlongwa. Zasala zonke izizwe ezimnyama ukuya ku Zulu. Bayibamba aba Dlongwa laza latshona ilanga sisitsha besifa abantu igazi lipalala njengamanzi. Bengavumi ukwahlukana no Rulumente aba Dlongwa kunye nabase Edendale.

Kwaza kwafa inkosi yabo ebapeteyo u-Durnford, nomfo ka Somtseu George. Bandukubaleka.

H. Msimang.

ENDIZIBONELE NGAMEHLO AM.

Natal March 14, 1879.

Ubuninzi bempi yama Zulu, ndiya kuvumela wena ubalisa ngemini enkulu yakwa Sandlwana, ndim, owabesilwa lompi, ndingumrulumente ozalisekileyo, ndiyilwela inkosi yam ngomxelo wam wonke, mandi- ngene endabeni. Sesuka ngalomhla wama 23 ka December 1878, singamadoda ama 50 ase Edendale, acelwe ngu Rulumente, ukuba aye kwa Zulu. Masendisiti sesuka saya Emzinyati, sihlangene na Besutu, bakwa Mbunda, na Mangwe, ndite ndakubona ubuninzi betu tina bakwele emahasheni, ndahleka ndedwa ndati no Zulu namhla uya kuyifumana into yonke. Masendibekela entloko, nditi safika ezintenteni apo isuke kona i-General ukuya kwa Matyana, sasipetwe ngu Colonel Durnford, umfo obukali ekukalipeni. Kute ngolwesibini sifikile kulendawo, wasiketa sama 26 ngaye u-Durnford, wati masixobe siye kutimba ema Bulwini, singayazi kodwa into eyoniwe ngama Bulu, sisukile ke, sazifaka endleleni inkabi zamahashe. Ihamba pambi kwetu inkwenkwe emhlope, yapesheya. Kute kwakubona ukuba sikude kufupi apo sisuke kona sibone ngehashe emva kwetu liza selilele pantsi, lifike lamnika incwadi u-Durnford. Wati eyiyeka wayesiti masipenduke, sipindele apo sisuka kona, siwanyatelise kalukuni ukuya kwase zintenteni, site sifika yayisiti inkosi yetu yihlani niwakulule imi

ngaseko, nama Zulu emadolo anzima ukusondela kuti, site sakufika ezintenteni ndibone inkosi yetu iselihamba pantsi, ubuso bayo sebupendukile bubobunye, ndati wenziwa lusizi lokubona ezizidumba zabafileyo izwi lake wati dubulani makwenkwe am ase Edendale watsho kungaseko lusizo, ngokupela kwemisizi nembumbulu, sabutana ke sakuwela Umzinyati. Mandipele ngelokuti, andikoyikisi mleseshi walencwadi, nditi nakuba Uzulu esibulele kangakanje, sinetemba elikulu, lokuba Indlovukazi yase London ukuba ekupeleni kwemihla iya kumnyatela Uzulu ukuba abe ngapantsi kwenyawo zawo, Uzulu wabe yintonga yo Menzi wetu, abebeta ngayo izizwe. Namhla umniniyo uyifaka emlilweni, lininzi igazi elim- mangaleleyo elacitwa ngu Tshaka no Dingana no Mpande, no Cetywayo, ndipelile.

Ngase Edendale e-Natal April 25, 1879.

Okwesibini ukusinda kuma Zulu. Kute ngalomhla wama 24 ka March 1879, sesuka ngase Folozi, sacanda pakati kwezwe lakwa Zulu, singumkosi okwele emahasheni we Nkosazana Umntanomhle, ngenye indlela Ukumkanikazi. Sahamba siwela imilambo sada sakuwela Upongolo. Masendisiti ukwenza kufutshane, saya kungena enqabeni ka Mbilini, safika apo salwa nabo sazikupa ngamandla ozinkomo nozigusha, nozibokwe, siti maxa sibuyayo sesiquba lemihlambi, wavela Uzulu ka Malandela, emva kwetu engamahlati ubuninzi bake, satsho sonke ukuti sisindile, upants’ ukusivincela kulanqaba ka Mbilini bekungayi kusinda noko amnye kuti. Lati ke igosa elisipeteyo, masingalwi nabo ngokuba bebaninzi kunati, masizishiye nenkomo sihambe. Ati amakafula asisayi kuzishiya tina, sahamba ke tina asala ke wona eziquba. Wafika Uzulu kuwo. Wawabubisa onke lomakafula abesezinkomeni. Sihambile ke tina saya kufika apo besiya kona salala. Ndishiya indawo yokuti, ngalomhla sapuma ngawo enqabeni ka Mbilini Uzulu wabulala ikulu kuma Bulu, sasinda tina. Mandize ke kulendawo yokuti safika salala, manditi kanti Uzulu ulalisile emva kwetu. Kute kwakusa sifikile, wavela Uzulu wemihla, emini emaqanda, wati ukufikakwake wasifaka pakati, yateta inkwenkwe yapesheya, yati kokwenu ngoku bandla lam, yasifunza. Site sakuti qolokoto, kwasekuqaleni njenge nkunzi zenkomo, awubeka pantsi umhlope wakuti kunye namahashe omabini amabandla ka Zulu. Ku­te kwesosituba xeshikweni sekumnyama kanye umntu emnye pantsi. Lavutelwa ixilongo, lokuti masidedele umbayimbayi, samdedela, yavakala imazi enomlomo yapesheya, yati isitsho yayiwisa into eninzi pantsi yabantu, yayingenzeli luto kumabandla ka Zulu ka Mlandela. Bati besiwa abanye babe abanye bekwe apezu kwabawileyo, besiya pambili, besiti abanye uya vuya wena ulele apo, ati omnye egqita pezu komlingane wake owileyo,. Ati kuye lala ntanga yetu, nam ndakulala pambi kwako. Atsho enyanisile umfo wakwa Zulu. Sibambene ngalomhla lada laya pantsi ilanga. Kwati enqabeni yamarwexu ako Nibe, Uzulu wazinqumbi ukufa kwake, adubula apo alalapantsi. Kute emzuzwini Uzulu wavuma samquzula, samngena ke semka naye, sambulala kwalusizi, sakupa imipefumlo emininzi ezintenteni zayo, ngezwi labakulu ngalomhla, lada latshona sibagxota sibabulala, wasigcina Umsindisi wemihla, njengoko wasigcina kwa Sandlwana. Mandipele ngelokuti, kulusizi ukupuma impi, ungenaye nowakowenu, ububi ndibufumana maxa imizalwana iketanayo, mna ndisala ndedwa, ndabona ke ukuba andindedwa, Umsindisi warn undigcinile.

Colesberg, May, 1879.

Nkosi Mhleli.—Kaundifakele nkosi yam lamazwi am epepeni lamanene apo. Ndifuna ukuba ndivise amanene eyam imvo ngayo incwadi ka Mr. John Jabavu endiyibonileyo kwipepa layo lenyanga engu May enditembayo kanjalo ukuba amanene ayi kangele abona into eyiyiyo inteto yayo loncwadi ka Mr. J. J, wase Somerset East.

Ndingati kuwe Mr. J. Jabavu mna ndikubetela izandla ngenteto yako endiyibonayo kwelipepa la namhla. Nditi kuwe (hear hear) Mr. John Jabavu. Lento Uyiteta nje utata into emna ngokwam ngendisiti inga ingenzeka ukuba lamadoda amhlope ayasivumela; Y*okuba kubeko ontsundu epalamenteni.* Ukuba kubeko antsundu angamalungu epalamenteni yale Koloni yetu. Ndiya kuvumela nam ukuba

kala, niwanike umbila amahashe, niwayeke nezihlalo. Kute kusenjalo zavakala izitonga, apo ikona i-General site siseva oko kwakutiwa nanga ama Zulu ebaleka, ubulumko buka Zulu abunasizwe silumkileyo, ngemvelo yaso, kanti Uzulu uvelise isihlwelana esingangefisa yesandla sendoda. Hayi ukungazi mfo wakowetu, wena ulesesha lencwadi, izwi lakomkulu lite makesuke Amangwe, asukele lampi yama Zulu ibalekayo. Kwatiwa tina besikolo na Besutu, masiyikaulele, sibete pantsi kwentaba ka Sandlwana, ngase mpumalanga, sisuke apo njengoku ngati sikawulela umhlambi we Mpofu ukuwaxesha kwetu amahashe etu, site sakufika kufupi kulentaba ingu Sandlwana, safika emiseleni yendlela ezindala, site apo sahambisa kakuhle, site sakuyiwela lemisele, site sakupakamisa amehlo kulentatyana ingu Sandlwana, sibone kuvela amabukubuku amnyama, Uzulu ka Malandela, ute ukuhla kulentaba kwanga kupalala amanzi entabeni, ute umfo ka Durnford apo, wasele silungisa kona ekuxakekeni apa, site ukusuka kulendawo, ukuwaguqula amahashe ukuwela lemisele besicota kuyo sanga sigityiselwe, site ukupenduka kwetu sakuyiwela lemisele, sakubona ukuba ipakati kwetu no Zulu, sanga sixelelene, sibuya ngezwi lenkosi yetu umfo ka Durnford. Wati mawuvute umlilo makwenkwe am, ase Edendale, site ukudubula kwetu kuma Zulu kwanga kukuwa kwamatye esipango, sati isitonga langa lizulu elindudumo ingenakunqumka, ngokukaulezisa kokuyinxasha kwetu lemipu ikulunga ku ngaka, aye ama Zulu wona esidubula ngemidala imipu, sibonile ukuba kulendawo noko siwabulalayo ama Zulu, ayakupeta ngokusibubisa sonke, ngobuninzi bawo. Manditi baleseshi balencwadi, pambi kokuyitsho kwam lendawo, kubonakala ezinye izinto ukuba ziti ngokusikalisa kwazo, siti zabe zenzelweni ngu Menzi, kanti sisitsho nje ziza kusindisa ubomi betu, ndisitsho nje site sakubona ukuba akukusinceda nto nokukubulala kwetu kwababantu, sibone udongakazi olukulu, sesuka saziposa kulo sonke, namahashe etu, savela ngentloko sonke koludonga, kulapo ke umntu wakwa Zulu afe kona, kulapo simbone kona ukukalipa komfo wakwa Zulu. Uti omnye esiwa abe omnye egqita pezu kowileyo, abasemva besiti uyadela wena ulapo. Kulapo ke siyisebenzele kona intombozana yase London, umntanomhle. Kute ekusincedeni koludonga sabona ukuba ngoku luza kunceda Uzulu, ngokupela kweruluwa nembumbulu. Into esincede ukuba singa feli koludonga yile, zite izitonga zama Zulu, ezigxota lampi ya Mangwe, ebiye kugxota lampi yama Zulu ekutiwe ku Mangwe makayisukele iyabaleka, kanti ama Zulu enze ubulumko, ngokuvelisa eliqelana, enzela ukuze sisukelane neli- qelana, ukuze lokusifaka kwenkulu impi, kubenjalo kulampi ya Mangwe, ebekutiwe mayisukele ama Zulu, lati okukubaleka kwalo pambi kwa Mangwe kanti liwasa, Amangwe kwenkulu impi yama Zulu, ayibulala kwase kuqaleni induna ya Mangwe, ama Zulu, makutike ukusindiswa kwetu koludonga makuvakale izitonga zisingisa ezintenteni zama Zulu egxota Amangwe, mayitike inkosi yetu u-Durnford, pangani ezintenteni, makube kukusuka kwetu ke koludonga ama Zulu asele sifake pakati, sekubonakala ukuba sisekufeni, sekupele neruluwa kwabanye nembumbulu. Bute obabuninzi betu bendibubona pambi kokuya kwetu kulempi ka Zulu, ndazibona sisuke sati ubuncikane betu kulempi ka Zulu sasuka sangange qanda lenkuku, ubuncinane betu, kulempi ka Zulu. Manditi ke, ite yakuti inkosi yetu pangani ezintenteni, kwaba kusuka kwetu ke, makaboneke amaZulu ukuba siya baleka, makasingene ngase mva, esisa kwenye impi yama Zulu, waye Uzulu ete ubuninzi bake wangamahlati, soloko ndavelayo andizanga ndayibona impi ebuninzi bungaka, ndoda ndiye ekufeni ndingazanga ndakohlwa lelilanga, amehlo am abone lukulu, indlebe zam zeva lukulu, isijwili sokukala kwabantu abagwazwayo ngu Zulu, abamnyama, nabamhlope, belilela ubom babo. Mandihlele indlela zokusinda kwetu tina base Edendale, na Besutu. Ukuqala sisindiswe ludonga esingene kulo, samdubula Uzulu sivele ngentloko, kute xeshikweni udonga luza kunceda Uzulu ukuba asibulale, xa sekupele umsizi nembumbulu, sasindiswa apo lilizwi lika Durnford, lokuti pangani ezintenteni, sapuma ke, kwaba kusinda kwetu apo. Enye into esisindisileyo ekupumeni kwetu eludongeni, lilizwi lenkosana ya Besutu, eliti madoda masibutane, singasakazeki ukuze sisinde, wati sakufa sakuba lusali, okunene sashvqungana ukuya ezintenteni, sikwele emahasheni sonke, sipete ‘imipu yetu sonke sesimana ukwala ngemipu kuma Zulu, imisizi nembumbulu, ezozinto zi-

4 ISIGIDIMI SAMAXOSA, JUNE 1, 1879.